Guide til din affaldssortering

Sådan skal affaldet sorteres i ny affaldsordning i Odense Kommune.

Brochure fra Odense Renovation og Odense Kommune.

Version egnet til skærmlæsere – uden billeder.

# Nu bliver det lettere at sortere mere

For meget genanvendeligt affald går til spilde i forbrændingsovnen. Derfor skal vi alle sortere mere, så vi kan spare på ressourcerne og hjælpe miljøet.

Ifølge et europæisk og nationalt mål skal vi genanvende mindst 50 % af husholdningsaffaldet inden 2022 – og 65 % inden 2035. I 2018 genanvendte vi i Odense 38 %. Derfor har vi brug for din hjælp til at sortere mere og nå målet.

Med den nye ordning forventer vi dermed at kunne leve op til kommende EU-krav, nationale mål og ikke mindst kommunens egen vision om at være en bæredygtig kommune.

Denne brochure skal hjælpe med at gøre det lettere at sortere rigtigt.

God sorteringslyst!

Venlig hilsen

Odense Renovation og Odense Kommune

# Introduktion til den nye ordning

I den nye ordning hentes metal, glas, papir, småt pap, madaffald og restaffald

ved husstanden. Beholderne er udstyret med piktogrammer, der angiver affaldstypen, og en sorteringsvejledning, så det er let at sortere affaldet.

Der findes flere typer beholdere, og uanset hvilken type beholder man har, skal alle sortere ens i hele kommunen. En typisk husstand i parcelhus vil få 2 beholdere, som begge er delt i 2.

Den ene beholder er til madaffald i den ene side og til restaffald i den anden side.

Den anden beholder er til papir og småt pap i den ene side - og glas og metal i den anden side.

De nye skraldebiler har ligesom beholderne 2 rum, så affaldet holdes adskilt i skraldebilen.

# Taktil afmærkning af beholderne

Til synshæmmede borgere tilbyder vi klips med taktil afmærkning til at klikke på beholderens greb. Klipsene har udover den taktile afmærkning forskellig farve for hver affaldstype. På den måde kan blinde og svagtseende lettere kende forskel på grebene af de forskellige beholdere. De kan bestilles gratis ved at skrive til [kommunikation@odenserenovation.dk](mailto:kommunikation@odenserenovation.dk) .

# Mød os til infomøder, events og ved din husstand

For at hjælpe dig godt på vej holder vi en række infomøder, hvor du kan høre mere om den nye affaldsordning. Derudover finder du os til flere af byens events, hvor du kan høre mere, stille spørgsmål og deltage i sjove affaldsaktiviteter. Du kan også opleve at få besøg af vores grønne guider ved din husstand. Se, hvor du kan møde os, på [www.odenserenovation.dk/events](http://www.odenserenovation.dk/events).

# Sådan sorterer du metal

Ja tak til:

• Øl- og sodavandsdåser

• Konservesdåser (tømte og skrabede)

• Fyrfadslysholdere

• Alubakker

• Kapsler og låg

*Ikke i poser - metallet skal ligge løst i beholderen.*

Nej tak til:

• Batterier

• Hårlak, deospray og andre spraydåser

Hvor rent skal det være?

Metalemballagerne skal være tømt for indhold og skrabet rene, inden de puttes i affaldsbeholderen.

Miljøfakta om metal

Vi er globalt ved at løbe tør for mange metaller - derfor er det vigtigt at genanvende dem. Derudover spares der 2 kg CO2 for hvert kg jern, der afleveres til genanvendelse.

Genbrugsfakta om metal

Metal fra tomatdåser og drikkedåser kan smeltes om til nye produkter som cykler, gryder og dåser.

Gode råd om metal

Få det sidste ud af tomatdåsen ved at putte lidt vand i, og hæld så det hele ned i kødsovsen. Så er dåsen ren, og der er ikke madspild.

# Sådan sorterer du glas

Ja tak til:

• Glasflasker fra vin, øl og sodavand

• Emballageglas fra rødbeder, pulverkaffe og syltetøj (tømte og skrabede)

• Glasflasker fra ketchup og dressing (tømte og skrabede)

*Ikke i poser - glasset skal ligge løst i beholderen.*

Nej tak til:

• Elpærer

• Porcelæn, keramik og ildfaste fade

Hvor rent skal det være?

Glasemballagerne skal være tømt for indhold og skrabet rene, inden de puttes i affaldsbeholderen.

Genbrugsfakta om glas

Et syltetøjsglas og en vinflaske kan smeltes om til nye glas og flasker. I processen går en lille smule glas tabt, men 89 % bliver til nyt glas.

Miljøfakta om glas

Man sparer 15 % energi ved at genanvende glas frem for at producere af nye råstoffer.

Gode råd om glas

Du må gerne lade metallåg sidde på flasker og emballageglas.

# Sådan sorterer du papir

Ja tak til:

• Aviser, reklamer og ugeblade

• Magasiner og brochurer

• Kontorpapir og kuverter med rude

• Telefonbøger

*Ikke i poser - papiret skal ligge løst i beholderen.*

Nej tak

• Gavepapir

• Papirduge

• Servietter og køkkenrulle

Hvor rent skal det være?

Papiret skal være rent og tørt, inden det puttes i affaldsbeholderen.

Genbrugsfakta om papir

Papir er lavet af cellulosefibre fra træ. Fibrene kan genanvendes til nyt papir, pap og æggebakker igen og igen.

Miljøfakta om papir

Ved produktion af genbrugspapir bruges typisk kun 30 gram træ til 1 kilo papir. Når man fremstiller 1 kg helt nyt papir, bruges der cirka 2 kg træ.

Gode råd om papir

Hvis du får blade og magasiner i en plastpose, skal posen af, før du putter papiret i beholderen.

# Sådan sorterer du småt pap

Ja tak til:

• Cornflakes- og havregrynspakker

• Bølgepap og karton

• Paprør fra køkken- og toiletruller

• Små papkasser

• Æggebakker

*Ikke i poser - pappet skal ligge løst i beholderen.*

Nej tak til:

• Pizzabakker

• Mælke, juice- og yoghurtkartoner

Hvor rent skal det være?

Pappet skal være rent og tørt, inden det puttes i affaldsbeholderen.

Genbrugsfakta om pap

Ligesom papir er pap lavet af cellulosefibre fra træ. Fibrene kan genbruges til nyt papir, pap og æggebakker igen og igen.

Miljøfakta om pap

Der bruges 75 kubikmeter vand til at fremstille et ton nyt pap - men kun 15 kubikmeter vand til at fremstille samme mængde genbrugspap.

Gode råd om pap

Små papkasser foldes og mases sammen - eller rives i mindre stykker. Større papkasser skal afleveres på genbrugsstationen.

# Sådan sorterer du madaffald

Ja tak til:

• Ris, pasta og ost

• Grøntsager og frugt - rå, kogte og skræller

• Teblade, kaffegrums (også med filtre og poser)

• Fisk, kød, pålæg og ben

• Brød og kager

• Sovs og fedt

*Lægges i poser i beholderen. Husk knude på posen.*

Genbrugsfakta om madaffald

Madaffald omdannes til biogas, der kan bruges som brændstof eller til produktion af el og varme.

Miljøfakta om madaffald

Når madaffald er omdannet til biogas, er restproduktet god gødning til markerne med næringsrig fosfor.

Gode råd om madaffald

Bind en knude på posen til madaffald, så undgår du, at indholdet ender i bunden af din beholder.

# Sådan sorterer du restaffald

Ja tak til:

• Mælke- og juicekartoner

• Pizzabakker

• Snavset papir og plast

• Andet emballage, som ikke kan skrabes rent

• Støvsugerposer

• Bleer

*Lægges i poser i beholderen. Husk knude på posen.*

Genbrugsfakta om restaffald

Restaffald brændes. Varmen fra ilden udnyttes dels til el og dels til varme, som via netværket af rør og ledninger føres tilbage til husholdningerne i Odense.

Miljøfakta om restaffald

Sørg for at sortere så meget affald fra til genanvendelse som muligt, inden resten smides ud til restaffald.

Gode råd

Restaffald skal samles i poser, så lugtgener minimeres. Husk knude på posen.

# Startpakke, som hjælper din sortering

Til at komme i gang får du en startpakke med 1 madaffaldsspand, 1 års forbrug af grønne poser til madaffald, 1 magnetisk sorteringsoversigt og 1 ark med klistermærker til indendørssortering.

For husstande med beholdere på 2 hjul leveres startpakken med beholderne. Husstande, som deler større beholdere, skal orientere sig ved vicevært eller lignende om, hvor startpakker kan afhentes.

# Grønne poser til sortering af madaffald

Poserne til madaffald er lavet af oliebaseret genbrugsplast, som er mere robust end poser af bionedbrydeligt plast.

Når du er ved at løbe tør for poser, hænger du en pose på din affaldsbeholder, så leverer skraldemanden nye. Det er også muligt at hente poser på genbrugsstationen på Snapindvej. Er der en vicevært eller lignende tilknyttet din bolig, så spørg denne, hvordan I får poser hos jer.

# Gør din bolig klar til mere sortering

Der er mange måder at indrette hjemmet til mere sortering fx muleposer på en knage, sorteringskasser i køkkenet, bokse i skabe eller lignende. Du kan bruge klistermærkerne fra startpakken til din indendørs sortering - så bliver det nemt at finde den rigtige beholder. Find inspiration til indretningen på www.odenserenovation.dk/hjemmesortering.

Til at komme i gang får du en startpakke med 1 madaffaldsspand, 1 års forbrug af grønne poser til madaffald, 1 magnetisk sorteringsoversigt og 1 ark med klistermærker til indendørssortering.

For husstande med beholdere på 2 hjul leveres startpakken med beholderne. Husstande, som deler større beholdere, skal orientere sig ved vicevært eller lignende om, hvor startpakker kan afhentes.

# Sådan kommer du af med det øvrige affald

## Plast

Odense Renovation og Odense Kommune har fuldt fokus på at sikre genanvendelsen af plast. Vi arbejder for, at plast og restaffald på sigt skal efterbehandles i et sorteringsanlæg, som kan udsortere plast og andre genanvendelige affaldstyper. Målet er at give Odense en fremtidssikker affaldsløsning med en høj genanvendelse.

Indtil denne løsning er klar, skal du som hidtil aflevere plast på genbrugsstationen.

## Storskrald

Det kan være svært at transportere større ting, som møbler, madrasser og køleskabe til genbrugsstationen. Derfor tilbyder vi at hente visse typer storskrald ved din husstand.

## Farligt affald

Farligt affald kan afleveres på genbrugsstationerne på Havnegade og Snapindvej eller til miljøbilen på din lokale genbrugsstation hver 6. weekend. Desuden henter miljøbilen sprayflasker, malingrester og andet hverdagskemi ved husstanden ved bestilling på nettet.

## Småt elektronik

Vi henter småt elektronik som fx håndmixere, mobiltelefoner og mikrobølgeovne. Der skal dog være min. 1/2 m3, før vi tilbyder at hente det.

## Batterier

Aflevér batterier i en klar pose på toppen af beholderen eller på siden, afhængig af beholdertype. Spørg viceværten, hvis du er i tvivl.

## Bestil afhentning

Ordningerne bestilles på mit.odenserenovation.dk

## Brug genbrugsstationerne

Odenses 8 genbrugsstationer er klar til at modtage affald alle ugens dage. Genbrugsstationerne har over 40 forskellige containere, hvor du kan aflevere alt fra gamle køleskabe til haveaffald. Hele 88 % af det affald, der modtages på Odenses genbrugsstationer, genbruges eller genanvendes. Se adresserne på [www.odenserenovation.dk/find-genbrugsstation](http://www.odenserenovation.dk/find-genbrugsstation)

# Dit bidrag er vigtigt!

## HVAD BRUGES AFFALDET TIL?

2 tomatdåser kan blive til 1 ringeklokke.

1 syltetøjsglas kan blive til 1 nyt.

1 kg grøntsagsaffald giver 33 timers lys.

Når du sorterer affald, er det dit bidrag til FN’s Verdensmål nr. 12:

”Ansvarligt forbrug og produktion”. Målet er at genanvende mere og reducere mængden af affald, så vi sparer på ressourcerne.

Læs mere om den nye affaldsordning på [www.odenserenovation.dk/sorter-mere-odense.dk](http://www.odenserenovation.dk/sorter-mere-odense.dk) eller på [www.facebook.com/odenserenovation](http://www.facebook.com/odenserenovation)